**BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJ PÁLYÁZAT**

**Monostorpályi Község Önkormányzata** az Emberi Erőforrások Minisztériumával együttműködve **ezennel kiírja a 2021. évre a Bursa Hungarica Felsőoktatási Önkormányzati Ösztöndíjpályázatot felsőoktatási teljes idejű (nappali tagozatos) hallgatók számára.** („A” típusú pályázat) a 2020/2021. tanév második és a 2021/2022. tanév első félévére vonatkozóan; **és felsőoktatási tanulmányokat kezdeni kívánó fiatalok számára** („B” típusú pályázat).

A pályázatra az önkormányzat illetékeségi területén lakóhellyel rendelkező, hátrányos szociális helyzetű fiatalok jelentkezhetnek.

**A pályázat benyújtásának határideje: 2020. november 05.**

**A pályázatbeadáshoz elsőként** a Bursa Hungarica Elektronikus Pályázatkezelési és Együttműködési Rendszerében (EPER-Bursa rendszer) **egyszeri pályázói regisztráció szükséges**, **melynek elérése:**

<https://www.eper.hu/eperbursa/paly/palybelep.aspx>

**A regisztrációt követően lehetséges a pályázati adatok feltöltése. A személyes és pályázati adatok feltöltését követően a pályázati űrlapot kinyomtatva és aláírva a Polgármesteri Hivatalban ügyfélfogadási időben kell benyújtani.**

**A pályázathoz mellékelni szükséges:**

-EPER-Bursa rendszerből kinyomtatott és aláírt pályázati űrlap mellett,

-a felsőoktatási intézmény által kitöltött eredeti hallgatói jogviszony igazolást a 2020/2021. tanév első félévéről („A” típusú pályázat esetén),

-igazolást a pályázó és vele egy háztartásban élők egy főre jutó havi nettó jövedelméről.

**Bővebb felvilágosítás kérhető az 52/393-014-es telefonszámon kérhető; továbbá a pályázati rendszerrel kapcsolatos részletes tájékoztatás elérhető a** [**www.emet.gov.hu**](http://www.emet.gov.hu) **portálon.**

**Szabó József s.k.**

**Polgármester**